Američki bombarderi gadjaju topništvo tzv. Islamske države u blizini Irbila 
Zračne udare protiv sunitskih militanata koji haraju sjeverom Iraka je naredio američki predsjednik sinoć, kako bi zaštitio američki konzulat u Irbilu i pomogao hiljadama izbjeglica
Američka vojska izvodi već drugi val napada borbenim avionima na sjevero zapadu Iraka, a ujedno koristi i dronove. Sjedinjene države bombardiraju militante tzv. Islamske države na sjeveru i zapadu Iraka - nakon što su militanti pokrenuli artiljeriju ka Irbilu, gdje se nalazi američki konzulat sa američkim osobljem. Glasnogovornik Pentagona , Admiral John Kirby je izjavio da su američki bombarderi izbacili nekoliko laserski vodjenih bombi od po 250 kilograma na topničke jedinice koje su granatirale kurdske snage koje brane Irbil. Visoki zvaničnik administracije predsjednika Obame je izjavio da je bombardiranje iz zraka počelo kada su borci Islamske države zaprijetili ulaskom na periferna područja Irbila. Govoreći pod uvjetom anonimnosti, ovaj zvaničnik je rekao da bi se potpuno isti princip američke akcije odnosio na svaku prijetnju upućenu američkom osoblju i objektima bilo gdje u Iraku, uključujući američku ambasadu u Baghdadu. Glasnogovornik Bijele Kuće Josh Earnest je izjavio da predsjednik Obama nije odredio konkretan datum okončanja američke akcije na sjeveru Iraka. Borci sunitske militante grupe Islamska država - do skora poznate kao Islamska država Irak i Levant - u medjuvremenu nastavljaju zauzimati teritorije na sjevero-istoku Iraka , a u najnovijem valu nasilja su dobili kontrolu nad područjem uz granicu s autonomnom kurdskom oblasti, i dominantno kršćanskim gradom Karakosh. Na desetine hiljada stanovnika u najvećem strahu i panici je pobjeglo, i dalje bježi, iz svojih domova. Sinoć kasno je predsjednik Obama objavio da pomoć stiže rekavši: Oko 40,000 članova drevne zajednice Yazida je pobjeglo iz grada Sinjara na sjeverozapadu, i sklonilo se u obližnje planine. Nemaju ništa. Postoji veliki strah da se ova zajednica sučeljavasa genocidom od strane boraca Islamske države. Ti su militanti takodjer zauzeli najveći kršćanski grad u Iraku, Karakosh, izazvavši exodus novih izbjeglica. Neki od njih su se sklonili u crkvi u Irbilu. govori Sarah Khoder. , dodaje Badriyya Mikha. Militanti Islamske države su porazili Kurdske snage u nekoliko gradova i tvrde da su u posjedu strateški važne brane, i hidrocentrale u Mosulu, na rijeci Tigris. Ovo će militantima dati kontrolu nad strujom i vodom kojima se snabdijeva i Baghdad. , kazao je predsjednik Obama. On je medjutim još jednom ponovio da svako dugotrajno rješenje problema Iraka želi u samim Iračanima. Washington je mnogo puta zatražio od šiitskog vodjstva u Iraku da formira sveobuhvatnu vladu koja bi uključivala sve etničke predstavnike.Stvari se medjutim nisu pokrenule u tom pravcu, a militanti su blizu Baghdada i u sjevernim dijelovima grada već postavljaju automobile - bombe. Ministarstvo obrane Iraka je saopćilo da je iračka avijacija bombardirala položaje militanata u Mosulu, Tikritu i Amerliju. Neki irački vojnici tvrde da su u nekoliko borbi sjever-istočno od Baghdada odnijeli pobjede nad militantima. kaže jedan irački vojnik. No, na sjeveru Iraka nema dokaza o pobjedi račke vojske . Tamo su u Kirkuku dva automobila - bombe uništile jednu šiitsku džamiju, usmrtivši deset osoba, i ranivši oko 40. Jedno po jedno naselje u tom području pada u ruke ekstremista.